**ВЪПРОСИ И ОТГОВОРИ ПО ПРОЦЕДУРА**

**чрез подбор на проекти**

**BG14MFOP001-2.014 „Подкрепа за производители на риба и други водни организми за преодоляване на икономическите последствия от пандемията COVID-19“, мярка 2.6. „Мерки в областта на общественото здраве“ по Програма за морско дело и рибарство (ПМДР) 2014-2020 г.,**

**одобрени с Докладна записка № 93-3141/18.06.2020 г.**

**от Ръководителя на Управляващия орган на ПМДР**

**Въпрос 1:**

Nikolaj Nikolov [mailto:nik.nikolov@gmail.com]

Относно: Процедура чрез подбор на проекти

BG14MFOP001-2.014 „Подкрепа за производители на риба и други водни организми за преодоляване на икономическите последствия от пандемията COVID-19“, мярка 2.6. „Мерки в областта на общественото здраве“

1. В Условията за кандидатстване е посочено:

„4. Измерения по кодове:

Измерение 1 – Област на интервенция:

01. Общи производствени инвестиции в малки и средни предприятия (МСП)“.

Същевременно в критериите за допустимост на кандидатите не е посочено изискване предприятията да отговарят на критериите за малко и средно предприятие или пък изискване за посочване на свързаност (с изключение на евентуална свързаност с доставчиците).

Във формуляра за кандидатстване в раздел „I. Данни за кандидата“, трябва да бъде посочено „Категория/статус на предприятието“ – Голямо, малко, микро, средно, неприложимо.

В тази връзка как трябва да процедира предприятие, което по своята същност е малко, съгласно чл. 19 от Закона за счетоводството, но поради свързаност излиза извън обхвата на малките и средни предприятия според Закона за малки и средни предприятия?

Николай Николов

**Отговор на въпрос 1:**

Допустими кандидати по процедура чрез подбор на проекти BG14MFOP001-2.014 „Подкрепа за производители на риба и други водни организми за преодоляване на икономическите последствия от пандемията COVID-19“ са както предприятия, които попадат в обхвата на малко и средно предприятие (МСП), съгласно чл. 3 от Закона за малки и средни предприятия, така и такива, които попадат извън определението за МСП, включително и големи.

По тази причина УО не е предвидил попълване на Декларация за обстоятелствата по чл. 3 и чл. 4 от Закона за малките и средните предприятия.

Максимален интензитет на безвъзмездната финансова помощ за всички кандидати е до 100%

**Въпрос 2:**

From: Гергана Петрова [mailto:gerganapetrova1234@abv.bg]

Sent: Thursday, June 11, 2020 4:45 PM

To: pmdr

Subject: Въпрос по Процедура BG14MFOP001-2.014

Добър ден,

Във връзка с отворена процедура за кандидатстване BG14MFOP001-2.014 „Подкрепа за производители на риба и други водни организми за преодоляване на икономическите последствия от пандемията COVID-19“, искам да задам следния въпрос:

1. Допустим кандидат ли е фирма, която за 2019г. и към момента има счетоводно записан отрицателен капитал?

С уважение,

Г.Петрова

**Отговор на въпрос 2:**

В т. 6. „Цели на предоставяната безвъзмездна финансова помощ по процедурата и очаквани резултати“ по процедура „Подкрепа за производители на риба и други водни организми за преодоляване на икономическите последствия от пандемията COVID-19“ е записано, че целта на процедурата е осигуряването на оборотен капитал и компенсиране на производители на риба и други водни организми за справяне с последиците от пандемията COVID-19.

Безвъзмездната финансова помощ се предоставя във връзка с разпоредбите на член 55, параграф 1, буква б) от Регламент (ЕС) 2020/560 на Европейския парламент и на Съвета от 23 април 2020 година за изменение на регламенти (ЕС) № 508/2014 и (ЕС) № 1379/2013 по отношение на специални мерки за смекчаване на въздействието на избухването на COVID-19 върху сектора на рибарството и аквакултурите (Регламент (ЕС) 2020/560).

Компенсирането, посочено в първа алинея, буква б) на Регламент (ЕС) 2020/560, може да бъде предоставено за временно спиране или за намаляване на производството и продажбите, или за допълнителни разходи за съхранение, настъпили между 1 февруари и 31 декември 2020 г. **вследствие на избухването на COVID-19**.

**Въпрос 3:**

From: Dimitrina Pavlova [mailto:pavlova1990@abv.bg]

Sent: Monday, June 15, 2020 11:07 AM

To: pmdr

Subject: Въпрос по мярка 2.6

Добър ден,

Във връзка с отворена процедура BG14MFOP001-2.014 „Подкрепа за производители на риба и други водни организми за преодоляване на икономическите последствия от пандемията COVID-19“, мярка 2.6. „Мерки в областта на общественото здраве“ , искам да задам следния въпрос:

1. Допустим кандидат ли е фирма, която е регистрирана края на 2018г., но до Август месец 2019 г. няма дейност?

2. Кандидатът изпълнява условията за спад от 20 % за Април 2020г. спрямо средноаритметичния месечен оборот(нетни приходи от продажби) през 2019 г.

С уважение,

Д.Павлова

**Отговор на въпрос 3:**

**Не.** В т. 11.1 Критерии за допустимост на кандидатите от Условията за кандидатстване и изпълнение е записано, че: “Допустими по настоящата процедура за подбор на проекти са само кандидати, които са регистрирани преди 01.01.2019 г. **и са осъществявали стопанска дейност.“**

Изискването, че за да са допустими трябва да са регистрирали спад в оборота за месец април или май, 2020 г. (по избор) с поне 20% спрямо средноаритметичния месечен оборот (нетни приходи от продажби) през 2019 г. се отнася за осъществяване на стопанска дейност през цялата 2019 г.

**Въпрос 4:**

From: ludmila bojilova [mailto:forest\_grup\_eood@abv.bg]

Sent: Monday, June 15, 2020 12:19 PM

To: pmdr

Subject: въпрос във връзка с мярка 2.6

Въпросите, който бих искала да ми разясните са във връзка с чл. 8 от Общите условия и са следните:

1. При техническа необходимост (драстично намаляване нивото на водата и невъзможност за отглеждане на рибата в съответния водоем, което за нас е форсмажорно обстоятелство) от смяна на мястото на дейността, счита ли се това, че се нарушават ограничителните условия описани в чл. 8 от Общите условия.

Людмила Божилова

**Отговор на въпрос 4:**

Общите условия към административни договори за предоставяне на безвъзмездна финансова помощ по Процедура чрез подбор на проекти BG14MFOP001-2.014 „Подкрепа за производители на риба и други водни организми за преодоляване на икономическите последствия от пандемията COVID-19“, мярка 2.6. „Мерки в областта на общественото здраве“, Приложение № 3.2, касаят задължения за бенефициенти с вече сключени административни договори.

В раздел. Х. „Удължаване, спиране, извънредни обстоятелства, краен срок на договора, покрити застрахователни рискове“ на Приложение № 3.2 са регламентирани подробно клаузи, касаещи настъпване на извънредни обстоятелства по време на изпълнение на административния договор и в съответствие със задълженията на бенефициентие по цитирания от Вас чл. 8 от Общите условия.

Зададеният от Вас въпрос касае хипотези, които евентуално могат да се случат.

Изискванията за допустимост, съответно недопустимост към кандидатите са заложени в т. 11 „Допустими кандидати“ от Условията за кандидатстване и изпълнение по процедура чрез подбор на проекти BG14MFOP001-2.014 „Подкрепа за производители на риба и други водни организми за преодоляване на икономическите последствия от пандемията COVID-19“.

**Въпроси 5 и 6:**

From: T. Dobrev [mailto:tishodob@gmail.com]

Sent: Tuesday, June 16, 2020 9:09 AM

To: pmdr

Subject: относно процедура BG14MFOP001-2.014 - Подкрепа за производители на риба и други водни организми за преодоляване на икономическите последствия от пандемията COVID-19.

Здравейте, искам да задам няколко въпроса относно процедура BG14MFOP001-2.014 - Подкрепа за производители на риба и други водни организми за преодоляване на икономическите последствия от пандемията COVID-19.

**Въпрос 5:** ОТНОСНО 24. Списък на документите, които се подават на етап кандидастане:

Посочено е декларациите т. 4, 5, 6, и адм, договор могат да бъдат подписани с КЕП - т.е да се разбира с валиден КЕП на локалния компютър чрез attached signature p7m – файл и подпис в един документ, за всички декларации и адм. договор.

**Отговор на въпрос 5:**

1. Административният договор за предоставяне на безвъзмездна финансова помощ по процедурата се попълва по образец (Приложение 3), във формат PDF и се подписва с КЕП от лицето/лицата с право да представлява/т кандидата или от упълномощено лице и се прикачва в ИСУН 2020. Административният договор следва да е подписан с валиден КЕП, съгласно

Приложение № 9 – инструкция за подписване на договор с електронен подпис. Преди договора да бъде подписан с КЕП, кандидатът следва да попълни своите данни на обозначените с точки места.

2. За подписването на декларациите са предоставени два начина:

а) При собственоръчно подписване на декларациите, трите имена трябва да се изпишат на ръка от декларатора, декларацията се сканира и прикачва в ИСУН 2020.

б)При електронно подаване, декларациите се попълват и подписват с КЕП и се прикачват в ИСУН 2020.

Декларациите по т. 4, 5 и 6 от т. 24. „Списък на документите, които се подават на етап кандидатстване“ на Условията за кандидатстване и изпълнение се попълват и подписват от всички лица с право да представляват кандидата, независимо дали го представляват заедно или поотделно.

**Въпрос 6:**

По отношение на бюджета: Всички разходи извършени след 01.02.2020г. - за бъдещите разходи по време на изпълнение на проекта как би могло да предвидим какви ще бъдат точните стойности, например:

14.1.3.1. Разходи за закупуване на стоки, суровини и материали, свързани с дейността на предприятието;

14.1.3.2. Разходи за съхранение;

14.1.3.3.Разходи за външни услуги (вкл. режийни разходи и разходи за логистични услуги);

имам предвид, че стойностите не могат да бъдат точно определени в бюджета който трябва да попълнен при кандидатстване?

Към момента имаме примерно около 15 500 лв. по бюджет за извършени разходи след 01.02.2020г. - за бъдещите разходи какви стойности да бъдат заложени по време на изпълнение на проекта като срока за изпълнение е 1- 4 месеца, те. може да заявим само извършени разходи до момента на подписване на адм, договор или и бъдещи разходи, като ние няма как да знаем какви стойности да включим в БЮДЖЕТА при кандидатстване?

**Отговор на въпрос 6:**

Бюджетът (т. 4 от Формуляра за кандидатстване) трябва да отразява допустимите разходи, които са свързани с изпълнението на проекта.

Съгласно т. 14.1.2.2. от Условията за кандидатстване и изпълнение по настоящата процедура, разходите са допустими ако са извършени след 01.02.2020 г., съгласно Регламент (ЕС) N° 2020/560 и до крайната дата на изпълнение на проекта.

В този смисъл, при попълване на Бюджетът (т. 4 от Формуляра за кандидатстване), кандидатът може да има предвид, както вече извършени разходи до момента на подаване на Формуляра за кандидатстване, така и разходи за дейности, свързани с функциониране на аквакултурното стопанство след подписване на административния договор, за които има предварително сключени договори или има увереност, че ще бъдат реализирани.

В т. 28. „Условия за изпълнение“, раздел „Условия за плащане и отчитане“ е записано, че „Максималният размер на безвъзмездната финансова помощ задължително се фиксира в административния договор за безвъзмездна финансова помощ. Фиксираният в административния договор размер на безвъзмездната финансова помощ се основава на бюджета, който е предварителна оценка на размера на допустимите разходи, необходими за изпълнението на проекта. Фиксираният в административния договор размер на безвъзмездната финансова помощ е окончателен, но действителният размер се определя след приключване на всички допустими дейности по проекта и зависи от тяхното надлежно удостоверяване и одобряване на действително извършените разходи.“

**ВЪПРОСИ И ОТГОВОРИ ПО ПРОЦЕДУРА**

**чрез подбор на проекти**

**BG14MFOP001-2.014 „Подкрепа за производители на риба и други водни организми за преодоляване на икономическите последствия от пандемията COVID-19“, мярка 2.6. „Мерки в областта на общественото здраве“ по Програма за морско дело и рибарство (ПМДР) 2014-2020 г.,**

**одобрени с Докладна записка № 93-2996 от 2020 г.**

**от Ръководителя на Управляващия орган на ПМДР**

**Въпрос с рег. № BG14MFOP001-2.014-Q001 в ИСУН 2020 от 08.06.2020 г.**

Email на подател: v.baronov@reyafish-bg.com

*При подписване с КЕП на декларациите, които се подават с формуляра, трябва ли да се записва дата, при положение, че електронния подпис съдържа информация за датата на полагане.*

**Отговор: При подписване с КЕП на декларациите, които се подават с формуляра за кандидатстване, не е задължително да бъде записана дата.** В т. 24. Списък на документите, които се подават на етап кандидатстване от Условията за кандидатстване по процедура чрез подбор на проекти BG14MFOP001-2.014 „Подкрепа за производители на риба и други водни организми за преодоляване на икономическите последствия от пандемията COVID-19“ е записано, че декларациите трябва да са попълнени по образец, собственоръчно подписани, сканирани и прикачени в ИСУН 2020 **или подписани с КЕП и прикачени в ИСУН 2020.**

С **ВАЖНО** е пояснено, че „При подаване на проектното предложение посочените декларации следва да бъдат с дата след обявяване на процедурата и предхождаща или съответстваща на датата на подаване на проектното предложение.“

Дата на подписване на декларациите е задължително да бъде записана в случаите, когато кандидатът собственоръчно подписва декларациите, сканира ги и ги прикачва в ИСУН 2020.